OpenLLM-France/wikimedia huggingface dataset:
# Colman

Colman és una població dels Estats Units a l'estat de Dakota del Sud. Segons el cens del 2000 tenia 572 habitants.

## Demografia

Segons el cens del 2000, Colman tenia 572 habitants, 242 habitatges, i 156 famílies. La densitat de població era de 133 habitants per km².
Dels 242 habitatges en un 34,7% hi vivien nens de menys de 18 anys, en un 53,3% hi vivien parelles casades, en un 8,7% dones solteres, i en un 35,5% no eren unitats familiars. En el 32,2% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,5% tenia menys de 18 anys, un 7,3% entre 18 i 24, un 30,6% entre 25 i 44, un 20,3% de 45 a 60 i un 13,3% 65 anys o més.
L'edat mediana era de 35 anys. Per cada 100 dones de 18 o més anys hi havia 92 homes.
La renda mediana per habitatge era de 32.143 $ i la renda mediana per família de 44.000 $. Els homes tenien una renda mediana de 32.212 $ mentre que les dones 21.442 $. La renda per capita de la població era de 16.772 $. Entorn del 6,1% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Colman». American Fact Finder. Oficina del Cens dels Estats Units, 12-01-2010.
# Coll de Santigosa

El Coll de Santigosa és una coll de muntanya que es troba entre el Ripollès i la Garrotxa. Per ell hi creua la carretera GI-521 que uneix Sant Joan de les Abadesses i Olot. Està situat a la confluència de tres municipis: Sant Joan de les Abadesses (Ripollès), Vallfogona de Ripollès (Ripollès) i Riudaura (Garrotxa).
És un coll habitual en marxes ciclistes i en algunes edicions de la Volta a Catalunya.

## Referències

* ↑ Perfils i altimetria dels recorreguts Arxivat 2019-12-22 a Wayback Machine. a Club Ciclista Banyoles
* ↑ «Resultats de la 6a etapa» (en castellà). El Mundo Deportivo, 12-09-1958, pàg. 1, 3 i 4 [Consulta: 3 febrer 2014].
# Coll de Segalers

El Coll de Segalers és una collada dels contraforts nord-orientals del Massís del Canigó, a 2.039 metres d'altitud, en el terme comunal de Castell de Vernet, a la comarca del Conflent, de la Catalunya del Nord.
Està situat a la zona sud-oriental del terme de Castell de Vernet. Hi passa el Camí del Balcó del Canigó (el GR - 10/36). És al sud-oest del Quazemí, en la carena que davalla d'aquest cim, i al nord-oest de la Solana de Cadí.

## Referències

* ↑ El Coll de Segalers en els ortofotomapes de l'IGN
# Coll de Sas

El Coll de Sas és un coll a 1.483,7 m d'altitud situat en el terme municipal de Sarroca de Bellera (antic terme de Benés, de l'Alta Ribagorça), del Pallars Jussà.
Passa per aquest coll la pista actual que mena a Sas des de Sentís. Es troba al sud-est del poble de Sas i al nord-est del Turó de Sant Quiri, al nord de Sentís i al nord-oest de Benés.
# Adam Blythe

Adam Blythe (Sheffield, Anglaterra, 1 d'octubre de 1989) és un ciclista anglès, ja retirat, que fou professional del 2010 al 2019. Durant la seva carrera va córrer als equips BMC Racing Team, NFTO, Orica-GreenEDGE, Tinkoff, Aqua Blue Sport i Lotto-Soudal.
En el seu palmarès destaca la victòria al Circuit franco-belga i al Premi Nacional de Clausura del 2010, així com el Campionat nacional en ruta de 2016.
Una vegada retirat passà a fer de comentarista de ciclisme per la cadena Eurosport i NBC. El novembre de 2019 anuncià que ocuparia un paper en l'empresa de roba de ciclisme CHPT3 de David Millar.

## Palmarès en pista

* 2006
** Campió d'Europa júnior en Persecució per equips, amb Jonathan Bellis, Steven Burke i Peter Kennaugh
** Campió del Regne Unit de puntuació júnior
* 2007
** Campió d'Europa júnior en Persecució per equips, amb Mark McNally, Luke Rowe i Peter Kennaugh
** Campió del Regne Unit d'americana, amb Luke Rowe
** 1r a la UIV Cup Gen, Sub-23, amb Peter Kennaugh

## Palmarès en ruta

* 2007
** 1r als Tres dies d'Axel i vencedor de 2 etapes
* 2008
** Vencedor d'una etapa del Tour de Hong Kong Shanghai
* 2009
** 1r al Circuit del Port de Dunkerque
** Vencedor d'una etapa de la Volta a Turíngia
* 2010
** 1r al Circuit franco-belga i vencedor de 2 etapes
** 1r al Premi Nacional de Clausura
* 2012
** 1r al Memorial Frank Vandenbroucke
** Vencedor d'una etapa de la París-Corrèze
* 2014
** 1r a la RideLondon Classic
* 2016
** Campió del Regne Unit en ruta
* 2018
** 1r a l'Elfstedenronde

### Resultats al Giro d'Itàlia

* 2010. Abandona (11a etapa)
* 2011. Abandona (10a etapa)
* 2013. 167è de la classificació general

### Resultats a la Volta a Espanya

* 2017. 155è de la classificació general

## Referències

* 1 2 Ballinger, Alex «Adam Blythe announces retirement at 30». Cycling Weekly. TI Media, 31-10-2019 [Consulta: 19 desembre 2019].
* ↑ ONLUS®, Museo del Ciclismo Associazione Culturale. «Museo del Ciclismo - Adam BLYTHE» (en italià). [Consulta: 20 desembre 2023].
* 1 2 Ballinger, Alex. «Adam Blythe joins David Millar’s kit brand CHPT3 after retirement». IPC Media, 08-11-2019. [Consulta: 24 maig 2021].
* ↑ «NBC SPORTS PRESENTS LIVE COVERAGE OF THE 107TH TOUR DE FRANCE ACROSS NBCSN, NBC SPORTS GOLD & PEACOCK BEGINNING THIS SATURDAY, AUGUST 29», 24-08-2020.
* ↑ «NBC SPORTS PRESENTS LIVE COVERAGE OF THE 108TH TOUR DE FRANCE ACROSS NBC, NBCSN & PEACOCK, BEGINNING THIS SATURDAY, JUNE 26», 22-06-2021.

## Enllaços externs

* Fitxa a sitiodeciclismo.net
# Columna Joaquín Maurín

La Columna Joaquín Maurín fou una milícia paramilitar formada per voluntaris durant la Guerra Civil espanyola. Estava formada per 10 centúries. Sortí cap al Front d'Aragó el 3 d'agost de 1936 des de Barcelona. Va ocupar posicions al sector d'Osca. Estava formada majoritàriament per militants del Partit Obrer d'Unificació Marxista de les províncies de Barcelona, Girona i en menor mesura Tarragona.
El 10 d'octubre de 1936 dues centúries foren transferides al front de Madrid per col·laborar en la defensa de la capital. Es desplegaren al sector de Brunete on patiren nombroses baixes.

## Referències

* ↑ Berger, Gonzalo. Les Milícies Antifeixistes de Catalunya. Voluntaris per la llibertat. Vic: Eumo, 2018, p. 196. ISBN 9788497666404.
# Columna Enciso

La columna Enciso va ser una unitat de milícies que va operar al començament de la Guerra civil espanyola.
Va ser constituïda poc després de l'esclat de la contesa pel capità José María Enciso, que era comandant del batalló presidencial—de fet el batalló constituiria el nucli principal de la columna. La columna «Enciso» va tenir un paper actiu en la batalla de Madrid, al novembre de 1936, durant la qual Enciso va rebre el comandament d'un dels sectors de la defensa de Madrid (que comprenia des de la carretera de La Corunya fins a la carretera d'Húmera. Les seves forces van destacar durant els combats desenvolupats en la Casa de Campo. A la fi de 1936 la columna va constituir la base per a formar la nova 44a Brigada Mixta de l'Exèrcit Popular de la República.

## Referències

* ↑ V.AA. (1990). Historia general de España y América XVII. La Segunda República y la Guerra civil. Madrid: Ediciones Rialp, pág. 408
* ↑ Ricardo Castellano (2004). Los restos del asedio. Fortificaciones de la Guerra Civil en el Frente de Madrid. Ejército nacional, Almena Ediciones, pág. 117
* ↑ José Manuel Martínez Bande (1968). La Marcha sobre Madrid, Ed. San Martín, pág. 133
* ↑ Carlos Engel (1999). Historia de las Brigadas Mixtas del Ejército Popular de la República. Madrid: Almena, pp. 52-53
# Accor

Accor és un grup francès present a l'hoteleria, els viatges, la restauració i la gestió de casinos. El 2006, Accor tenia 4.000 hotels, 157.000 empleats i era el primer grup hoteler europeu.

## Marques controlades per Accor

Accor controla les següents marques: A l'hoteleria:
* Sofitel: hotels 5 estreles
* Novotel
* Mercure: hotels 4 estreles
* Suitehotel
* Ibis: hotels 3 estreles
* Etap Hotel
* Formule 1: hotels 1 estrela
* Atria
* Coralia
* Motel6 i Studio6
* RedRoofInn
* Dorint
En altres serveis:
* Carlson Wagonlit Travel
* Frantour
* Go Voyages
* Lenôtre
* Compagnie des wagons-lits
* Accor casinos
Els hotels Accor tenen el costum de bloquejar els nombres públics o gratuïts d'accés a Internet, obligant així als clients a comprar un accés WiFi.

## Dades Financeres

Dades financeres en milions d'euros :
| Anys | 2002 | 2003 | 2004 | 2005 |
| Ingressos | 7 140 | 6 830 | 7 120 | eNC |
| Excedent brut d'explotació | 1 936 | 1 729 | 1 859 | eNC |
| Resultat net del grup | 430 | 270 | 239 | eNC |
| Capitals propis | 4 280 | 3 750 | 3 815 | eNC |
| Pèrdues financeres | 3 100 | 2 450 | 1 780 | eNC |

## Dades bursàtils

* Accions a la borsa de París
* Membre de l'índex CAC 40
* Pes a l'índex CAC 40:
* Codi valor ISIN = FR0000120404
* Valor nominal = euro
* Principals accionistes:
** Société Générale 5%
Dades bursátils a 1 de gener :
| Anys | 2004 | 2005 | 2006 |
| Nombre d'accions (en milions) | 199,26 | 206,64 | 00 |
| Capitalització bursàtil (en milions d'euros) | 6 460 | 6 672 | 00 |
| Nombre de transaccions quotidianes | 220 000 | 222 000 | 00 |

## Enllaços externs

* Accor.com - Web oficial (anglès)
* Accorhotels.com - Web oficial de reserves (castellà)

## Referències

* ↑ «Annual Report 2007». Accor. Arxivat de l'original el 2008-07-23. [Consulta: 5 juny 2008].
* 1 2 3 «Annual Results 2008». Accor. Arxivat de l'original el 2009-04-07. [Consulta: 28 març 2009].
# Col·lagenopatia tipus II i XI

Les col·lagenopaties tipus II i XI són un grup de trastorns que afecten el teixit connectiu, el teixit que suporta les articulacions i els òrgans del cos. Aquests trastorns són causats per defectes de col·lagen tipus II o tipus XI. Els col·lagens són molècules complexes que proporcionen estructura, força i elasticitat al teixit connectiu. Els trastorns de col·lagen tipus II i tipus XI s'agrupen perquè tots dos tipus de col·lagen són components del cartílag que es troben a les articulacions i a la columna vertebral, l'orella interna i el vitri (la substància similar a la gelea que omple el globus ocular). Les col·lagenopaties tipus II i XI donen com a resultat característiques clíniques similars.
# Col·lagrafia

La col·lagrafia (en anglès:Collagraphy o collography) és un procés d'estampar en el qual els materials s'apliquen a un substrats rígid (com cartró o fusta). Aquesta paraula deriva del grec koll o kolla, que significa adhesiu, i graph, que significa l'activitat de dibuixar.
La placa pot ser intaglio-tintada, tintada amb un corró o pinzell, o una combinació d'ambdòs. La tinta o el pigment s'aplica al collage resultant, i la junta s'utilitza per imprimir sobre paper o un altre material ja sigui utilitzant un impremta o diverses eines de mà. La impressió resultant es denomina una col·lagrafía. En alguns casos, les fulles es poden utilitzar com una font de pigment pel frec d'elles sobre la superfície de la placa.
Es poden aconseguir diferents efectes tonals i colors vibrants amb aquesta tècnica. La col·lografia és un mètode de gravat molt obert.

## Referències

* Collagraphs and Mixed-Media Printmaking, 2005.
* Intaglio: Acrylic-Resist Etching, Collagraphy, Engraving, Drypoint, Mezzotint, 2008.
* Collagraph Printmaking, 1981.
* The Complete Collagraph: The Art and Technique of Printmaking from Collage Plates, 1980.
* Collagraph Printmaking, 1975.
# Acadèmia Lubrański

L'Acadèmia Lubrański (Akademia Lubrańskiego, en polonès; Collegium Lubranscianum en llatí, va ser un estudi universitari, que establí el 1518 a Poznań el bisbe Jan Lubrański. Va ser el primer estudi de Poznan amb aspiracions d'universitat (de fet no era una universitat completa). El primer rector de l'Acadèmia, va ser l'humanista Tomás Bederman Poznan. Altres prominent professors van ser Greg Szamotuly i Jan de Stobnica. L'Acadèmia Lubrański intentà independitzar-se de l'Acadèmia de Cracòvia, però finalment va esdevenir una facultat de l'Acadèmia de Cracòvia. Abans d'això l'Acadèmia Lubrański estava formada per sis escoles: filosofia, lògica, matemàtiques, idiomes (llatí, grec), dret i retòrica. L'edifici principal de l'Acadèmia va ser remodelat en els segles XVII i xviii. El 1795 l'Acadèmia es va fusionar amb el Collegium Posnaniae dels Jesuïtes. Avui l'edifici de l'Acadèmia Lubrański alberga els fitxers de l'Arxidiòcesi de Poznań.

## Bibliografia

* Enciclopèdia de Polònia, p. 12
# Claude Mylon

Claude Mylon (París, 1615 - París, agost 1660) va ser un matemàtic i advocat francès.
El seu avi, Benoit Myllon, havia estat conseller de Lluís XIII de França i controlador general del regne. Va fer del dret la seva activitat professional i el 1641 ja era advocat del Parlament de París. Malgrat això, va desenvolupar un viu interès per les matemàtiques i, a partir de 1641-1642, va formar part del cercle científic-matemàtic que Mersenne havia creat a París, participant activament en les seves reunion, fins al punt que des de començaments dels anys 1650's va fer de secretari de les reunions. Probablement va ser deixeble de Roberval.
En morir Mersenne el 1648, el lideratge del cercle va passar a Jacques Le Pailleur i, en morir aquest el 1654, el va prendre Myllon fins a la seva mort el 1660, quan el grup es va dissoldre definitivament.

## Referències

* ↑ Mesnard, 1991, p. 242.
* ↑ Malcolm, 1997, p. 868.
* ↑ Skinner, 2002, p. 311.
* ↑ Maronne, 2021, p. 20.
* ↑ Mesnard, 1963, p. 5-6.

## Bibliografia

* Malcolm, Noel. The Correspondence of Thomas Hobbes (en anglès). Oxford University Press, 1997. ISBN 0-19-823748-0.
* Maronne, Sébastien «D’une Académie l’autre. Mersenne, Roberval et quelques autres» (en francès). Dix-septième siècle, Num. 3-292, 2021, pàg. 11-30. DOI: 10.3917/dss.213.0011. ISSN: 0012-4273.
* Mesnard, Jean «Pascal à l'Académie Le Pailleur» (en francès). Revue d'histoire des sciences, Vol. 16, Num. 1, 1963, pàg. 1-10. ISSN: 0151-4105.
* Mesnard, Jean «Sur le chemin de l'Académie des sciences : le cercle du mathématicien Claude Mylon (1654-1660)» (en francès). Revue d'histoire des sciences, Vol. 44, Num. 2, 1991, pàg. 241-251. ISSN: 0151-4105.
* Skinner, Quentin. Visions of Politics (en anglès). Cambridge University Press, 2002. ISBN 0-521-81368-9.

## Enllaços externs

* O'Connor, John J.; Robertson, Edmund F. «Claude Mylon» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Costabel, Pierre. «Mylon, Claude» (en anglès). Complete Dictionary of Scientific Biography, 2008. [Consulta: 21 setembre 2024].
# ASX

ASX té els següents significats:
* Borsa d'Austràlia (del seu nom en anglès Australian Securities eXchange), borsa amb seu a Sydney (Austràlia)
* Asx també és el codi per a un aminoàcid que presenta ambigüitat entre àcid aspàrtic (Asp) i asparagina (Asn)
* .asx també és l'extensió dels fitxers d'Advanced Stream Redirector, format XML per a fitxers multimèdia
# Albeck

«Albeck» té aquests significats:
* Albeck (Langenau), Barri de la municipalitat de Langenau al cercle o districte (kreis) d'Alb-Donau, Baden-Württemberg
* Albeck (Sulz), Part de la municipalitat de Sulz am Neckar al districte de Rottweil, Baden-Württemberg
* Albeck (Kärnten), municipi al districte de Feldkirchen a Caríntia, Àustria
* Senyoria d'Albeck (a Langenau)
# Consell Regional de Martinica

El Consell Regional de Martinica (en francès: Conseil régional de la Martinique) era l'assemblea deliberant elegida de la regió d'ultramar de Martinica. Era format per 41 membres elegits cada sis anys. Tenia competències a nivell local, comerç, desenvolupament, ensenyament primari i secundari, i audiovisuals, però no en justícia, política monetària ni defensa. La seva seu era a Fort-de-France.
Es va substituir per l'Assemblea de Martinica en 2016.

## Presidents

* Camille Petit (1974-1983)
* Aimé Césaire, PPM (1983-1988)
* Camille Darsières, PPM (1988-1992)
* Émile Capgras, PCM (1992-1998)
* Alfred Marie-Jeanne, MIM (1998-2010)
* Serge Letchimy, PPM (2010-2015)

## Enllaços externs

* Resultat de les eleccions de 2004
# Albatàrrec

Albatàrrec és un municipi de la comarca del Segrià ubicat prop del riu Segre travessat pel canal de Seròs, Tanmateix el nucli urbà es troba a escassos 6 km de la capital del Segrià.
Localment s'anomena Albatarri o lo Batarri. L'origen etimològic és discutit. Podria ser d'un nom àrab, Abu Tarik, o del basc o, potser, preromà, patarra que vol venir a dir «costa escabrosa», que s'explicaria pel sector del tossal de Pedrós., o per la mateixa localització actual del poble. Se'n coneixen algunes formes antigues: Albatarre (1228), Albatarra (1359), sense -c epentètica (cf. tomate > tomàtec, tave > tàvec, etc).
Alguns autors que s'apropen a la teoria àrab del nom proposen una descendència del antropònim "Qalata-al-Ibn Tarik", amb poques referències documentals. També pot partir del fet que, durant molts anys, hi ha hagut una bassa per abeurar el bestiar prop d'on ara hi ha l'escola.
Tradicionalment la economia del poble ha estat lligada al conreu de fruita dolça (pera, poma, nectarina i prèssec).

## Geografia

* Llista de topònims d'Albatàrrec (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 12 | 18 | 19 | 62 | 204 | 479 | 508 | 526 | 564 | 738 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 856 | 840 | 757 | 807 | 903 | 1.050 | 1.066 | 1.015 | 1.009 | 1.009 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 1.007 | 1.069 | 1.130 | 1.236 | 1.393 | 1.519 | 1.749 | 1.979 | 2.113 | 2.139 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 2.291 | 2.335 | 2.236 | 2.217 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Referències

* ↑ Bofarull i Terrades, Manuel. Origen dels noms geogràfics de Catalunya: Pobles, rius, muntanyes, etc.. Barcelona: Millà, 1991, p.17. ISBN 84-7304-186-0.
* ↑ Coromines, Joan. Onomasticon Cataloniae.
* ↑ Coromines i Vigneaux, Joan. Estudis de toponímia catalana, Vol. I. Barcelona: Biblioteca Filològica Barcino, 1965, p.212.
* ↑ Pita Mercé, Rodrigo. Lérida Árabe (en español). Lleida: Dilagro, 1974.

## Enllaços externs

* Pàgina web de l'Ajuntament
* Club Bàsquet Lleida Arxivat 2016-02-09 a Wayback Machine.
* Informació de l'Institut d'Estadística de Catalunya
# Consell Regional de Lorena

El Consell regional de Lorena (França) és una assemblea elegida que dirigeix la regió de Lorena. Actualment és presidit per Jean-Pierre Masseret. Està format per 73 membres. la seu del Consell es troba a l'antiga abadia de Saint-Clément, al barri de Pontiffroy (Metz); l'Hôtel de Région és un dels nombrosos indrets ocupats com a seu del Consell: Boulevard de Trèves (una caserna militar renovada), Sainte Barbe i Blida per Metz (també té un lloc a Nancy).

## Euroregió

La regió de la Lorena forma part de l'euroregió SaarLorLux juntament amb el Gran Ducat de Luxemburg, els länder alemanys de Sarre i Rin del Nord-Westfàlia, la regió de Valònia i la Comunitat Germanòfona de Bèlgica.

## Composició actual

Grups polítics :
| Nom del grup | Nom del grup | Partits representats | Electes | Estatut |
| | Socialista | Partit Socialista | 32 | Majoria |
| | Majoria presidencial | Unió pel Moviment Popular | 14 | Oposició |
| | Front nacional | Front Nacional | 10 | Oposició |
| | EÉ | Europa Ecologia | 9 | Majoria |
| | Comunista | Partit Comunista Francès | 5 | Majoria |
| Altres | Altres | | 3 | Oposició |

## Presidents del Consell Regional

Llista dels presidents regionals :
| Data d'elecció | Identitat | Partit |
| 1974-1976 | Jean Vilmain | |
| 1976-1978 | Jean-Jacques Servan-Schreiber | PR |
| 1978-1979 | Pierre Messmer | RPR |
| 1979-1982 | André Madoux | RPR |
| 1982-1992 | Jean-Marie Rausch | Divers droite, després divers gauche |
| 1992-2004 | Gérard Longuet | RPR/UMP |
| 2004- | Jean-Pierre Masseret | PS |
| les dades anteriors no són pas conegudes ||||

## Enllaços externs

* (francès) Web del Consell regional de Lorena Arxivat 2008-09-25 a Wayback Machine.
# Consell Regional de Borgonya

El Consell regional de Borgonya (en francès Conseil régional de Bourgogne) era l'assemblea elegida que dirigia la regió francesa de Borgonya. Estava format per 77 membres elegits cada sis anys. La seu era a Dijon. Va desaparèixer el 31 de desembre de 2015.

## Composició

* 18 consellers pel Costa d'Or
* 8 consellers pel Nièvre
* 20 consellers pel Saona i Loira
* 11 consellers pel Yonne

## Presidents del Consell regional

* Jean Chamant (1974 - 1978)
* Marcel Lucotte (1978 - 1979)
* Pierre Joxe (1979 - 1982)
* André Billardon (1982 - 1983)
* Frédéric Lescure (1983 - 1985)
* Marcel Lucotte (1985 - 1986)
* Raymond Janot (1986 - 1992)
* Jean-Pierre Soisson (1992 - 1993)
* Jean-François Bazin (1993 - 1998)
* Jean-Pierre Soisson (1998 - 2004)
* François Patriat (2004 - 2015)

## Composició política
### Eleccions de 2010

Resultats de les Eleccions regionals de 2010 a la Borgonya :
| Cap de llista | Cap de llista | Llista | Primera volta | Primera volta | Segona volta | Segona volta | Escons | Escons |
| Cap de llista | Cap de llista | Llista | # | % | # | % | # | % |
| | François Patriat* | PS-PCF-PRG | 187 345 | 36,31 | 305 214 | 52,65 | 37 | 64,91 |
| | Philippe Hervieu | Europa Ecologia | 37 333 | 9,36 | 305 214 | 52,65 | 37 | 64,91 |
| | François Sauvadet | Majoria Presidencial | 148 783 | 28,83 | 194 338 | 33,53 | 14 | 24,56 |
| | Édouard Ferrand | FN | 62 150 | 12,04 | 80 112 | 13,82 | 6 | 10,53 |
| | Sylvie Faye Pastor | NPA - PG – PCF dissidents - Alternatifs – FASE – M'PEP - OC | 22 290 | 4,32 | | | | |
| | François Deseille | MoDem | 19 458 | 3,77 | | | | |
| | Julien Gonzalez | AEI | 10 531 | 2,04 | | | | |
| | Claire Rocher | LO | 8 062 | 1,56 | | | | |
| | Joël Mekhantar | MRC – PRG dissidents - PS dissidents | 6 641 | 1,29 | | | | |
| Inscrits | Inscrits | Inscrits | 1 165 711 | 100,00 | 1 170 949 | 100,00 | | |
| Abstenció | Abstenció | Abstenció | 626 846 | 53,77 | 565 589 | 48,30 | | |
| Votants | Votants | Votants | 538 865 | 46,23 | 605 360 | 51,70 | | |
| Blancs i nuls | Blancs i nuls | Blancs i nuls | 22 847 | 4,24 | 25 696 | 4,24 | | |
| Vàlids | Vàlids | Vàlids | 516 018 | 95,76 | 579 664 | 95,76 | | |
* llista del president sortint

## Referències

* ↑ «Résultats des élections régionales 2010 - Bourgogne».